b'\n_START_ARTICLE_\nM.I.A.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nMathangi \xe2\x80\x9dMaya\xe2\x80\x9d Arulpragasam syntyi Lontoon Hounslow\xe2\x80\x99ssa. H\xc3\xa4nen is\xc3\xa4ns\xc3\xa4 on tamil-kapinallinen Arul Pragasam. Kun Maya oli kuuden kuukauden ik\xc3\xa4inen, h\xc3\xa4nen perheens\xc3\xa4 muutti takaisin kotimaahansa Sri Lankaan. Motivoituneena toiveestaan tukea Tamilitiikereit\xc3\xa4, h\xc3\xa4nen is\xc3\xa4ns\xc3\xa4 tuli tunnetuksi politiikassa nimell\xc3\xa4 Arular ja oli perustamassa militanttia Eelam Revolutionary Organisation of Students -ryhm\xc3\xa4\xc3\xa4. Mayan taiteilijanimi M.I.A. tulee sek\xc3\xa4 sanoista Missing in Acton (kadonnut Actonissa) ett\xc3\xa4 sanoista Missing in Action (kadonnut taistelussa)._NEWLINE_Sri Lankassa Maya asui ensin isovanhempiensa luona. Vuoden kuluttua, kun h\xc3\xa4nen is\xc3\xa4ns\xc3\xa4 osallistui yh\xc3\xa4 enemm\xc3\xa4n sotatoimiin, Maya, h\xc3\xa4nen vanhempi siskonsa Kali ja heid\xc3\xa4n \xc3\xa4itins\xc3\xa4 muuttivat Jaffnaan, kauas saaren pohjoisosaan. Siell\xc3\xa4 syntyi Mayan veli Sugu. Yhteydet heid\xc3\xa4n is\xc3\xa4\xc3\xa4ns\xc3\xa4 olivat tiukasti rajoitettuja. Lopulta, kun sis\xc3\xa4llissota kiihtyi, perheelle oli turvatonta pysy\xc3\xa4 Sri Lankassa, joten he olivat pakotettuja muuttamaan Intian Madrasiin. Kuitenkin taloudellisista vaikeuksista, sairastumisesta ja ruuan ja veden rajallisesta saatavuudesta johtuen heid\xc3\xa4n oli muutettava takaisin Sri Lankaan set\xc3\xa4ns\xc3\xa4 avustuksella. Siell\xc3\xa4 he asettuivat taas Jaffnaan._NEWLINE_Kun Sri Lankan sis\xc3\xa4llissota oli vilkkaimmillaan,, Mayan perhe yritti j\xc3\xa4lleen paeta maasta. Useiden ep\xc3\xa4onnistuneiden l\xc3\xa4ht\xc3\xb6yritysten j\xc3\xa4lkeen he onnistuivat pakenemaan. He palasivat Intian kautta Mayan syntym\xc3\xa4paikkaan Lontooseen, jonne he j\xc3\xa4iv\xc3\xa4t pakolaisiksi._NEWLINE_Maya Arulpragasam alkoi oppia englannin kielt\xc3\xa4 11-vuotiaana asuessaan Mitchamissa Etel\xc3\xa4-Lontoossa. Tuolloin h\xc3\xa4n tutustui l\xc3\xa4nsimaiseen radioon ensi kerran kuunnellen naapuriasunnoista kantautuneita l\xc3\xa4hetyksi\xc3\xa4. T\xc3\xa4st\xc3\xa4 alkoi h\xc3\xa4nen viehtymyksens\xc3\xa4 hip hopiin ja rapiin. Public Enemy, Big Daddy Kane, Roxanne Shant\xc3\xa9 ja N.W.A. olivat h\xc3\xa4nen varhaisimpia vaikuttajiaan._NEWLINE_Arulpragasam p\xc3\xa4\xc3\xa4sii Lontoon Central Saint Martins College of Art and Design -oppilaitokseen, jossa h\xc3\xa4n opiskeli kaunotaidetta, elokuvaa ja videota. Sen j\xc3\xa4lkeen Arulpragasam l\xc3\xa4hti Tokioon harjoittelemaan laulu-uraa varten.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMaya oli kihloissa elektro DJ Diplon kanssa vuonna 2007, mutta pari kuitenkin erosi. Diplo ja m.i.a tekev\xc3\xa4t kuitenkin yhteisty\xc3\xb6t\xc3\xa4.T\xc3\xa4ll\xc3\xa4 hetkell\xc3\xa4 Maya on kihloissa Benjamin Brewerin, musiikkimoguli Edgar Bronfman Jr:n pojan, kanssa. _NEWLINE_MTV Music Awardseista saamansa 100 000 dollarin palkkion Maya lahjoitti koulujen rakentamiseen Afrikkaan.\n_START_SECTION_\nTaide ja elokuva\n_START_PARAGRAPH_\nArulpragasam piti ensimm\xc3\xa4isen maalauksiaan esitelleen n\xc3\xa4yttelyn Euphoria Shopissa Portobellossa Lontoossa vuonna 2001. Siell\xc3\xa4 oli esill\xc3\xa4 mm. karamellin v\xc3\xa4risi\xc3\xa4 spray-maalauksia ja sapluunakuvia tamilien kapinaliikkeest\xc3\xa4; lastulevyarkeilla ja kankailla graffitimaalattuja tiikereit\xc3\xa4 ja palmuja yhdistettyn\xc3\xa4 oransseihin, vihreisiin ja pinkkeihin naamioihin, pommeihin, aseisiin ja taistelijoihin. N\xc3\xa4yttely oli ehdolla Alternative Turner Prize -palkinnon saajaksi. Kokoelmasta on julkaistu M.I.A-niminen monografiakirja._NEWLINE_Elokuvakouluaikanaan Arulpragasam viittasi radikaaliin elokuvaan \xe2\x80\x93 Harmony Korineen ja Dogma 95:een \xe2\x80\x93 yhten\xc3\xa4 elokuvallisena innoittajanaan, kirjoitti k\xc3\xa4sikirjoituksen, ja John Singleton l\xc3\xa4hestyi h\xc3\xa4nt\xc3\xa4 ty\xc3\xb6skennell\xc3\xa4kseen elokuvassa Los Angelesissa. Lis\xc3\xa4ksi Arulpragasam ilmaisi varhaisen kiinnostuksensa muotiin ja tekstiileihin (h\xc3\xa4nen \xc3\xa4itins\xc3\xa4 on ompelija), suunnitteluun ja pukeutua itse tehtyihin vaatteisiin, ja h\xc3\xa4nen huonetoverinaan oli muotisuunnittelija Luella Bartley.'